**Анализирайте казуса като приложите методологията за етичен анализ. Подробно информацията относно курсовата задача *Анализ на казус* можете да намерите в секция *6 Семинари и курсови работи: Задание за курсова работа* в Системата Дистанционното Обучение.**

**Казус 4:** След прочитането на доклад за повишаване на разпространението на полово предавани заболявания г-н И.С., фармацевт, решава да „направи добро“ и прибира всички презервативи от рафта като на гишето за плащане окача надпис „Имате нужда от презерватив? Просто помолете Вашия фармацевт.“ Г-н И.С. инструктира всичките си служители да дават пълна информация за правилното поставяне на презерватива и за опасността от болестите предавани по полов път, всеки път когато пациент попита за това.

Т.Ц. остава изненадан, когато не вижда презервативите на обичайното им място и от надписа окачен на гишето. Той иска да си купи няколко презерватива, но не иска открито да пита за тях нито да си губи време да ходи до друга аптека. Той иска да закупи кутия презервативи, но заявява на г-н И.С., че е на 21 години и не му трябва разрешение да си закупи презервативи или допълнителна информация за ползите от тяхната употреба.

Г-н И.С. отговаря, че е загрижен за здравето и благополучието на общността и започва изложението на своята „лекция“.